ምክር ቤቱ የካቢኔ አባላትን ሹመት ዛሬ አጸደቀ
የህዝብ ተወካዮች ምክር ቤት ዛሬ በነበረው መደበኛ ስብሰባ የኢፌዲሪ ጠቅላይ ሚኒስትር ዶክተር አብይ አሕመድ ያቀረቡዋቸውን 16 እጩ የካቢኔ አባላት ሹመት አጸደቀ ፡፡የኢፌዴሪ አስፈጻሚ አካላትን ስልጣንና ተግባር ለመወሰን የወጣውን አዋጅ ለማሻሻል የቀረበ 1084/2010 ረቂቅ አዋጅን በሶስት ተቃውሞና በአንድ ድምጽ ተአቅቦ በአብላጫ ድምፅ አጸደቀ ፡፡ጠቅላይ ሚኒስትሩ የሴቶችን ተሳትፎ ማስፋት የሚያስፈልግ መሆኑን በመግለጽ፤ 6 ሚኒስትሮች ካሉበት ወደሌላ እንዲሰሩ 10 አዲስ ሆነው እንዲቀርቡ ጠይቀዋል፡፡ጠቅላይ ሚኒስትሩ በሁለት መሰረታዊ ጉዳዮች ላይ አዲሶቹ ተሿሚዎች የሚያሳዩዋቸው ጉድለቶች በምንም መልኩ የማይታለፉ መሆኑን አስገንዝበዋል ፡፡እነዚህም የአገልግሎት አሰጣጥን ማሻሻልና ሙስናን መከላከል ብቻ ሳይሆን ገንዘብ፣ንብረትና ጊዜ ብክነትን የማስቀረት ግዴታ ያለባቸው መሆኑን አስታውቀዋል ፡፡የጠቅላይ ሚኒስትር አብይ አሕመድ አዲስ የካቢኔ አባላት እንደሚከተለው ቀርበው በምክርቤቱ ተቀባይነት በማግኘታቸው ቃለ መሓላ ፈፅመዋል ፡፡1ኛ አቶ ሽፈራው ሽጉጤ የግብርናና እንስሳት ሃብት ሚኒስቴር2ኛ አቶ ሲራጅ ፈጌሳ የትራንስፖርት ሚኒስትር3ኛ ዶክተር ሂሩት ወልደማሪያም ሰራተኛና ማህበራዊ ጉዳይ ሚኒስትር4ኛ አምባሳደር ተሾመ ቶጋ የመንግስት ልማት ድርጅት ሚኒስትር5ኛ አቶ ዑመር ሐሰን በሚኒስቴር ማዕረግ የገቢዎችና ጉሙሩክ ባለስልጣን ዋና ዳይሬክተር6ኛ ወይዘሮ ኡባ መሐመድ ሁሴን የመገናኛና ኢንፎርሜን ቴክኖሎጂና ሚኒስትር7 ኛ ዶክተር አምባቸው መኮንን የኢንዳስትሪ ሚኒስትር8ኛ  አቶ መቱማ መቃሳ የሀገር መከላከያ ሚኒስትር9ኛ ወይዘሮ ፎዚያ አሚን የባህልና ቱሪዝም ሚኒስትር10ኛ አቶ አሕመድ ሸዴ የመንግስት ኮሙኒኬሽን ጉዳዮች ጽ/ቤት ኃላፊ ሚኒስትር11ኛ አቶ ጃንጥራር አባይ የከተማ ልማትና ቤቶች ልማት ሚኒስትር12ኛ አቶ መለሰ አለሙ የማዕድንና ኢነርጂ ሚኒስትር13ኛ አቶ ብርሃኑ ጸጋየ አበራ ጠቅላይ ዓቃቤ ህግ14ኛ ወይዘሮ ያለም ጸጋይ የሴቶችና ህጻናት ጉዳይ ሚኒስትር15ኛ አቶ መላኩ አለበል አዲስ የንግድ ሚኒስትር16ኛ ዶክተር አሚር አማን የጤና ጥበቃ ሚኒስትር 